Predstavte si teplé, sladučké keksíky,
chrumkavé cukríky,
zamatové koláčiky,
sladké kornútiky s kopou zmrzliny.
Zbiehajú sa vám slinky?
Dali by ste si niečo sladké?
Prečo?
Čo také sa stane v mozgu, že je pre nás také ťažké odolať sladkému?
Cukor je všeobecné pomenovanie
pre triedu molekúl nazývanú uhľovodíky
a vyskytuje sa v množstve potravín a nápojov.
Len si pozrite zloženie sladkých potravín, ktoré kupujete.
Glukóza, fruktóza, sacharóza,
maltóza, laktóza, dextróza a škrob
sú všetko formy cukru.
Kukuričný sirup s vysokým obsahom fruktózy,
ovocné šťavy,
surový cukor
a med.
Cukor nie sú iba cukríky a dezerty,
pridáva sa tiež do kečupu,
jogurtov, sušeného ovocia, ochutených vôd alebo müsli tyčiniek.
Keďže cukor je všade,
je dôležité porozumieť tomu,
ako vplýva na náš mozog.
Čo sa stane, keď sa cukor dotkne jazyka?
A keď zjeme trochu cukru,
chceme ho stále viac?
Zoberme si trochu cereálií.
Cukor, ktorý je v nich,
aktivuje receptory sladkej chuti,
časť chuťových pohárikov na jazyku.
Tieto receptory pošlú signál do mozgového kmeňa,
a odtiaľ sa rozšíri
do mnohých oblastí predného mozgu,
jedna z nich je mozgová kôra.
Rôzne časti mozgovej kôry
spracovávajú rôzne chute:
horkú, slanú, umami,
a, v našom prípade, sladkú.
Odtiaľto signál aktivuje
systém odmeny v mozgu.
Tento systém odmien je sériou
elektrických a chemických ciest,
ktoré vedú po rôznych oblastiach mozgu.
Je to komplikovaná sieť,
ale pomáha zodpovedať jednu podvedomú otázku:
mám to urobiť znovu?
Ten pocit tepla a lahodnosti, ktorý príde,
keď ochutnáte babkin čokoládový koláč?
To hovorí váš systém odmien:
„Mmm, áno!“
A neaktivuje ho iba jedlo.
Socializovanie sa, sexuálne správanie a drogy –
to je iba zopár príkladov vecí a zážitkov,
ktoré tiež aktivujú systém odmien.
Ale prílišná aktivácia tohto systému
spustí sériu nešťastných udalostí:
stratu kontroly, žiadostivosť a zvýšenú toleranciu na cukor.
Vráťme sa k našim cereáliám.
Cestujú do nášho brucha
a nakoniec do čriev.
A viete čo?
Aj tam sú receptory, ktoré vnímajú cukor.
Nie sú to chuťové poháriky,
ale aj oni vysielajú signály,
hovoria mozgu, že už sme plní
alebo že telo má vyrobiť viac inzulínu
a vysporiadať sa s ďalším cukrom, ktorý jeme.
Najdôležitejšou menou
nášho systému odmeňovania je dopamín,
dôležitá chemická látka, neurotransmiter.
V prednom mozgu je veľa dopamínových receptorov,
ale nie sú rozmiestnené rovnomerne.
Na niektorých miestach sú husté zhluky receptorov
a tieto aktívne body dopamínu
sú súčasťou nášho systému odmien.
Vďaka drogám ako alkohol, nikotín alebo heroín
úrovne dopamínu vyletia do výšok,
a preto niektorí ľudia tieto výšky neustále hľadajú,
inými slovami, stanú sa závislými.
Cukor tiež spôsobuje vylučovanie dopamínu,
hoci nie je také silné ako pri drogách.
Medzi potravinami vyvolávajúcimi produkciu dopamínu je cukor vzácny.
Napríklad brokolica nemá žiadny vplyv,
čo pravdepodobne vysvetľuje,
prečo je také ťažké presvedčiť deti, aby jedli zeleninu.
Keď je reč o zdravom jedle,
povedzme, že ste hladní a rozhodnete sa jesť vyvážené jedlo.
To aj urobíte, a úrovne dopamínu
vystrelia do centier systému odmeňovania.
Ale ak jete to isté jedlo niekoľko dní za sebou,
úrovne dopamínu vystreľujú menej a menej,
kým neprestanú úplne.
To preto, že pokiaľ ide o jedlo,
mozog sa vyvinul tak, že venuje špeciálnu pozornosť
novej alebo inej chuti.
Prečo?
Sú dva dôvody:
prvý – aby sme odhalili pokazené jedlo,
druhý – čím pestrejšia je naša strava, tým je pravdepodobnejšie,
že príjmeme všetky živiny, ktoré potrebujeme.
Aby sme si pestrosť zachovali, musíme vedieť rozpoznať nové jedlo,
a, čo je ešte dôležitejšie,
musíme chcieť nové jedlo jesť aj naďalej.
Preto úroveň dopamínu klesne,
keď je pre nás jedlo už nudné.
A teraz späť k tomu jedlu.
Čo sa stane, ak namiesto
zdravého vyváženého jedla
zjeme jedlo bohaté na cukry?
Ak jete cukor len výnimočne
alebo ho nejete veľa naraz,
efekt bude podobný, ako keď zjete vyvážené jedlo.
Ale ak ho jete príliš veľa,
reakcia dopamínu sa nevyrovná.
Inými slovami, konzumácia množstva cukru
pre nás bude mať stále pocit odmeny.
Takto sa cukor správa trochu ako droga.
To je jeden dôvod, prečo sú ľudia závislí na sladkom jedle.
Spomeňte si na všetky tie rôzne druhy cukru.
Každý z nich je iný,
ale vždy, keď zjeme akýkoľvek cukor,
v mozgu sa spustí domino efekt,
ktorý spustí pocit odmeny.
Príliš veľa, príliš často
a veci sa vymknú spod kontroly.
Takže, áno, prílišná konzumácia cukru
môže mať na mozog účinky ako pri závislosti,
ale kúsok koláča raz za čas vás nezabije.